 Na KENYA NEWS AGENCY SENETA wa Bungoma Moses Wetangula, amehimiza viongozi wa mataifa wanachama wa Jumuiya ya Afrika Mashariki kuanzisha kituo kimoja cha kuthibitisha vyeti vya chanjo dhidi ya Covid-19 vya madereva wa malori ili kutatua shida la milolongo mirefu inayoshuhudiwa katika vituo vya mpakani vya Busia na Malaba. Akizungumza mnamo Jumapili akiwa Busia, Wetangula alisema kwamba milolongo mirefu inayoshuhudiwa katika vituo hivyo vya mpakani ina athari hasi kwa uchumi na pia ni hatari kwa wakazi wa maeneo hayo. Alisema mlolongo katika Busia unafika mto Suo huku ule wa Malaba ukifika hadi Webuye. “Hizo ni takriban kilomita 50 katika Malaba na kilomita 20 katika Busia,” alisema na kuongeza kuwa kucheleweshwa kwa malori kunaathiri vibaya uchumi. Seneta huyo pia alisema kwamba madereva wa malori wanateseka kwa kukosa mahali pa kulala au kwenda haja huku maafisa wa serikali ya Uganda wakisisitiza kuwa lazima walipe Sh3,600 hata baada kupimwa virusi hivyo. “Mradi tu milolongo hii inaendelea, madereva wa malori hawana mahali pa kulala au hata kwenda haja,” alisema na kuongeza kuwa madereva hao wanafaa kuchukuliwa kama binadamu. Mzozo unaoathiri madereva wa malori umedumu kwa zaidi ya wiki moja huku madereva hao wakilalamikia hitaji la serikali ya Uganda la kuwataka walipe pesa ili waruhusiwe kuvuka mpakani. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  